CELEX: 62015FA0102
Language: el
Date: 2016-05-12 00:00:00
Title: Υπόθεση F-102/15: Απόφαση του Δικαστηρίου Δημόσιας Διοίκησης (3ο τμήμα) της 12ης Μαΐου 2016 – FS κατά ΕΟΚΕ (Υπαλληλική υπόθεση — Έκτακτοι υπάλληλοι — Άρθρο 41 του Χάρτη των Θεμελιωδών Δικαιωμάτων — Δικαίωμα κάθε προσώπου να έχει πρόσβαση στον φάκελό του — Πρόσβαση στα έγγραφα που αφορούν προσπάθεια διαμεσολαβήσεως — Προσπάθεια διαμεσολαβήσεως που κινήθηκε με πρωτοβουλία του κατά τον συγκεκριμένο χρόνο εν ενεργεία Προέδρου της ΕΟΚΕ και διενεργήθηκε υπό την αιγίδα ενός πρώην προέδρου της ΕΟΚΕ — Δικαίωμα προσβάσεως στην έκθεση που συνετάγη κατά το πέρας της εν λόγω διαμεσολαβήσεως — Διοικητική έρευνα που κινήθηκε μετά τη διαμεσολάβηση — Άρθρο 3 του παραρτήματος IX του ΚΥΚ)

20.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 222/38
            
         Απόφαση του Δικαστηρίου Δημόσιας Διοίκησης (3ο τμήμα) της 12ης Μαΐου 2016 – FS κατά ΕΟΚΕ
   (Υπόθεση F-102/15) (1)
   
   ((Υπαλληλική υπόθεση - Έκτακτοι υπάλληλοι - Άρθρο 41 του Χάρτη των Θεμελιωδών Δικαιωμάτων - Δικαίωμα κάθε προσώπου να έχει πρόσβαση στον φάκελό του - Πρόσβαση στα έγγραφα που αφορούν προσπάθεια διαμεσολαβήσεως - Προσπάθεια διαμεσολαβήσεως που κινήθηκε με πρωτοβουλία του κατά τον συγκεκριμένο χρόνο εν ενεργεία Προέδρου της ΕΟΚΕ και διενεργήθηκε υπό την αιγίδα ενός πρώην προέδρου της ΕΟΚΕ - Δικαίωμα προσβάσεως στην έκθεση που συνετάγη κατά το πέρας της εν λόγω διαμεσολαβήσεως - Διοικητική έρευνα που κινήθηκε μετά τη διαμεσολάβηση - Άρθρο 3 του παραρτήματος IX του ΚΥΚ))
   (2016/C 222/49)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα - ενάγουσα: FS (εκπρόσωποι: L. Levi και A. Tymen, δικηγόροι)
   
      Καθής - εναγομένη: Ευρωπαϊκή Οικονομική και Κοινωνική Επιτροπή (εκπρόσωποι: K. Gambino, X. Chamodraka, M. Pascua Mateo, A. Carvajal και L. Camarena Januzec· B. Wägenbaur, δικηγόρος)
   
      Αντικείμενο
   
   Αίτημα ακυρώσεως των αποφάσεων της ΕΟΚΕ περί απορρίψεως της αιτήσεως προσβάσεως σε έγγραφα την οποία υπέβαλε η προσφεύγουσα - ενάγουσα και αίτημα χρηματικής ικανοποιήσεως της ηθικής βλάβης που υποστηρίζει ότι υπέστη.
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1)
            
            
               Ακυρώνει την απόφαση του Προέδρου της Ευρωπαϊκής Οικονομικής και Κοινωνικής Επιτροπής (ΕΟΚΕ) της 19ης Νοεμβρίου 2014, καθόσον απορρίπτει αίτημα κοινοποιήσεως στη FS εκθέσεως που την αφορά, συνταγείσας από πρώην Πρόεδρο της ΕΟΚΕ κατ’ αίτηση του τότε εν ενεργεία Προέδρου της ΕΟΚΕ.
            
         
               2)
            
            
               Το αίτημα ακυρώσεως είναι, κατά τα λοιπά, άνευ αντικειμένου.
            
         
               3)
            
            
               Η Ευρωπαϊκή Οικονομική και Κοινωνική Επιτροπή υποχρεούται να καταβάλει στην FS ποσό 1 000 ευρώ ως χρηματική ικανοποίηση της ηθικής βλάβης που υπέστη.
            
         
               4)
            
            
               Η Ευρωπαϊκή Οικονομική και Κοινωνική Επιτροπή φέρει τα δικαστικά έξοδά της και καταδικάζεται στα δικαστικά έξοδα της FS.
            
         
      (1)  ΕΕ C 302 της 14/09/2015, σ. 70.